**Tasdawit Abderrahman Mira-Bgayet-**

**Tamazdeyt n tutlayin d tsekliwin**

**Tasga n tutlayt d yidles n Tmazi****ɣt**

**Aswir : Aseggas wis sin : L2**

**Taselmadt : BENALLAOUA A.**

**Aseɣti n ukayad n tenfalit (Amesḍis wis sin)**

**Tigzi (8 tnq)**

1-D acu-t usentel n uḍris-a ?

**-Deg uḍris-a, amaru yemmeslay-d ɣef ugdal n tala ɣef yergazen, di tmurt n Leqbayel. (1tnq)**

2-Segzi-d tanfalit yellan, deg uḍris, gar tacciwin.

**-Zik-nni, tala d amḍiq ideg ttemlilent tlawin. Din i ttafent tagnit akken ad mmeslayent ɣef wayen akk i tent-iceɣben ; ttekksent ɣef wulawen-nsent lxiq d ddiq ttidirent deg uxxam. Tala daɣen d amkan ideg zemrent telmeẓyin ad mmeslayent akked tezyiwin-nsent, ɣef wayen akken ur zmirent ad d- bedrent anda-nniḍen, ttmeslayent ɣef yiḥulfan akked tayri. (1 tnq).**

3-Tasleḍt n uḍris almend n tuddsa **: (4tnq)**

1-Aḍris-a d **afuklan**, yesɛa **taɣessa taḥerfit** acku ameskar yebna-t ɣef yiwen n ugemmir. (1**tnq)**

**2- Deg-s kraḍ n yiḥricen :**

**-Tazwart (**Irgazen- fell-as**) :** deg-s yesnekwa-d umaru lqanun n ugdal n tliwa ɣef yergazen, deg tudrin n Leqbayel. Syin yefka-d rray-is (agemmir) ɣef temsalt-a d akken **d taqbaylit, ttḥaraben fell-as**, meḥsub d ayen i ilaqen yerna yelha aṭas. **(1,5tnq).**

**-Taneflit** (ur nettqil- udmawen-nsen**) :** di tazwara, amaru yules-d i ugemmir-is : **« Ur nettqil ara wid yettruḥun ɣer tliwa, ta mačči d taqbaylit** ! ». Aya yemmal-d dakken am netta am Leqbayel- nniḍen, s umata, umnen aṭas n lqanun-nni n tliwa imi ɣur-sen d azamul n teqbaylit, tissas d lḥerma. Sin akin yefka-d ifukal : **(1tnq)**

1- (Yettili- wayeḍ). **Amedya**: taxxamt n yiḍes, tanwalt…nekkni d **tala**.

2- Din ttafent tlawin iman-nsent xir n uxxam. Dɣa, nettak-asent talwit.

3- Tala d amḍiq yifen akk wiyiḍ deg ucrah.

Amedya1 : ncerreh ayen din mi ara teɛmer akken s tlawin d teḥdayin-nneɣ.

Amedya 2 : Tteffɣent iwakken ad nessrent cwiṭ i leḥya d uɣilif izedɣen ulawen-nsent.

Amedya 3 : Mi ara ttemsawalent …. Yettban-aɣ-d yimir-nni am wakken d at taddart merra i d-yeffɣen, s lferḥ.

**-Taggrayt** (ur nettaggad- s wazal-is**)**: Deg-s, amaru yefka-d awal aneggaru. Yenna-d ɣas Leqbayel fkan tilelli i tlawin, deg tala ; ɣas qeblen ad tent-mlaqan wiyiḍ cebḥent maca ayen akk yettruẓun nnif d lḥerma ur t-ttqilen ara**. (0,5 tnq)**

4-Kkes-s seg uḍris sin n yisuraz, tiniḍ-d assaɣ i d-mmalen.

**Imedyaten :**

-Tteffɣent **iwakken (iswi)** ad nessrent **cwiṭ (tasmekta)** i leḥya d uɣilif izedɣen ulawen-nsen.

- **Dɣa (anelkam)**, nettak-asent talwit.

- **Maca (tanmegla)** ayen yeffɣen i ubrid, ur t-nqebbel ara, **acku (timentelt)** ɣur-neɣ, yal taɣawsa s wazal-is.

- **Akka** **(taɣara)** i yella lqanun deg tudrin.

- Ta **mačči (tibawt)** d taqbaylit.

**- Din(adeg**) ttafent tlawin iman-nsent **xir (aserwes)** n uxxam.

**Tanfalit s tira (12 tnq)**

Fren yiwen seg yisental-a :

**Asentel 1**

**Yenna-d umaru, deg uḍris : *«****Yettili dima umḍiq, anda teddiḍ anda tezgiḍ, amḍiq anda ur iḥemmel ara yiwen ad iẓer wayeḍ* ».

Aru-d aḍris ideg ara d-tefkeḍ rray-ik (im), ɣef temsalt-a.

**Asentel 2**

Semman-as tunsibt, maca ur d-tettili ara deg yikayaden unsiben ladɣa akayad n lbak (le bac), neɣ ma tella mačči deg temnadin akk n tmurt. D wa i d lḥal n tutlayt n tmaziɣt, ass-a.

Di kra n yijariḍen, efk-d tamuɣli-k(m) ɣef waya.

**Tamawt**:

1-Isental i d-yettunefken tlaq-asent tsekka n ufuklan, taḥerfit neɣ tuddist. Ma d iferdisen utlayanen ad ilin almend n waddad n yinan.

2-Asenqed n tenfalit yella-d akka :

-Tuffɣa ɣef usentel. **2tnq**

-Ma yessemres unelmad tasekka n ufuklan akked yiwen seg yisental i d-yettunefken. **4tnq**

**-**Tira. **4tnq**

-Iferdisen n tutlayt akked tenmeẓla taḍrisant**.** **4tnq**